

**ČLANARINA U 2021. GODINI**

**Poštovani iznajmljivači,**

**podsjećamo kako je od 01. siječnja 2021. na snazi novi model obračuna turističke članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu.**

**Obračun turističke članarine za 2020. godinu obavlja se na temelju maksimalnog broja kreveta ili smještajnih jedinica u 2019. godini. Unutar sustava eVisitor vidljiv je obračun turističke članarine za 2020. godinu za osobe koje pružaju ugostiteljske usluge smještaja u domaćinstvu i na obiteljskom poljoprivrednom gospodarstvu, a sve u skladu s odredbama novog Zakona o članarinama turističkim zajednicama (NN 52/19) te sukladno Pravilniku o godišnjem paušalnom iznosu članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu i o obrascima TZ za plaćanje članarine turističkoj zajednici (NN 14/20) i Dopunama navedenog pravilnika (NN 88/20). Visina godišnjeg paušalnog iznosa turističke članarine umanjuju se za 50%, pa za 2020. godinu iznosi:**

**Smještaj u domaćinstvu - po osnovnom krevetu - 22,50 kuna**

**Smještaj na OPG-u - po osnovnom krevetu - 15,00 kuna**

**Smještaj u domaćinstvu u kampu i u objektu vrste kamp odmorište ili kamp odmorište-robinzonski smještaj - za svaku smještajnu jedinicu - 40,00 kuna**

**Smještaj na OPG-u u kampu i u objektu vrste kamp odmorište-robinzonski smještaj - za svaku smještajnu jedinicu - 30,00 kuna**

**Iznimno, u 2020. godini, godišnji paušalni iznos članarine ne plaća se za pomoćne krevete.**

**Skrećem pozornost i na sljedeće:**

**Sukladno Zakonu o članarinama u turističkim zajednicama (NN 52/19) koji propisuje paušalno plaćanje turističke članarine za osobe koje pružaju ugostiteljske usluge u domaćinstvu i na OPG-u, te Pravilnika o godišnjem paušalnom iznosu članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu (NN 14/20) visine godišnjeg paušalnog iznosa članarine za Drniš iznose:**

**Smještaj u domaćinstvu – po krevetu - 45,00 kuna**

**Smještaj na OPG-u - po krevetu - 30,00 kuna**

**Smještaj u domaćinstvu u kampu i u objektu vrste kamp odmorište ili kamp odmorište - robinzonski smještaj - za svaku smještajnu jedinicu - 80,00 kuna**

**Smještaj na OPG-u u kampu i u objektu vrste kamp odmorište - robinzonski smještaj - za svaku smještajnu jedinicu - 60,00 kuna**

**Gore navedene cijene će se primjenjivati za sljedeću godinu ukoliko se situacija s virusom Covid 19 stabilizira.**

**Godišnji paušalni iznos članarine je umnožak najvećeg broja kreveta, odnosno najvećeg broja smještajnih jedinica u kampu i kamp odmorištu i u objektu za robinzonski smještaj u prethodnoj godini, koji su utvrđeni Rješenjem za pružanje ugostiteljskih usluga u domaćinstvu ili na OPG-u i iznosa članarine.**

**Na pomoćne krevete koji se nalaze u obrazloženju Rješenja za iznajmljivanje iznimno u 2021. godini ne plaća se turistička članarina.**

**Napominjem kako je obračun vidljiv samo obveznicima, a ne i turističkim zajednicama.**

**Upute za plaćanje turističke članarine u 2021. godini:**

1. **Kad se prijavite u eVisitor sustav sa svojim podacima, na prvoj stranici vidjet ćete „Obavijesti TZ“. Prva obavijest odnosi se na Vaša zaduženja za turističku članarinu 2020. Istaknut je ukupan iznos zaduženja i iznos za svaku od tri rate koji je potrebno uplatiti te IBAN prijelaznog računa za uplatu. Model i poziv na broj potrebni su za ispunjavanje uplatnice.**
2. **Turističku članarinu dužni ste podmiriti do kraja rujna 2020.**
3. **Osobe koje pružaju ugostiteljske usluge u domaćinstvu ili na OPG-u dostavljaju nadležnoj Poreznoj upravi posebni Obrazac TZ 2. Obrazac TZ 2 podnosi se nadležnoj Poreznoj upravi do 15. siječnja tekuće godine za prethodnu godinu u kojoj je u obvezi obračunati i uplatiti članarinu turističkoj zajednici.**

**Podaci za plaćanje turističke članarine:**

**PRIMATELJ: Članarina turističkim zajednicama – Drniš**

**IBAN primatelja: HR6010010051709527157**

**MODEL: HR67**

**POZIV NA BROJ: OIB iznajmljivača**

**Opis plaćanja: turistička članarina za 2021.godinu**

**S poštovanjem,**

**Ivana Menđušić, dir. TZG Drniša**